DJEČJI VRTIĆ BUBAMARA

Toplička 27A

49240 Donja Stubica

Donja Stubica, 12.11.2024.

OBRAZLOŽENJE FINANCIJSKOG PLANA DJEČJEG VRTIĆA BUBAMARA ZA 2025.-2027. GODINU

DJEČJI VRTIĆ BUBAMARA javna je ustanova koja ostvaruje programe njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi.

Način rada i kriteriji kvalitete odgojno – obrazovne prakse koja se provodi u DJEČJEM VRTIĆU BUBAMARA temelji se na Zakonu o predškolskom odgoju i obrazovanju (NN 10/97, 107/07, 94/13, 98/19, 57/22 i 101/23), Državnom pedagoškom standardu (NN 63/08), načelima Nacionalnog kurikuluma za rani i predškolski odgoj i obrazovanje (NN 05/15), Programskom usmjerenju odgoja i obrazovanja predškolske djece (Glasnik Ministarstva kulture i prosvjete RH 7-8/91), Konvenciji o pravima djeteta (2001.), Smjernicama za strategije obrazovanja, znanosti i tehnologije RH (2012.), i Priručnika za samovrednovanje ustanova ranoga i predškolskog odgoja i obrazovanja (2012.) uvažavajući primjere dosadašnje kvalitetne odgojno – obrazovne prakse i nove znanstvene spoznaje.

Smjer u kojem DJEČJI VRTIĆ BUBAMARA ide temelji se na suvremenom shvaćanju djeteta, humanističkim vrijednostima i znanstvenom pristupu. Osnova razvoja Kurikula DJEČJEG VRTIĆA BUBAMARA je dijete i njegov cjeloviti razvoj koji je praćen, dokumentiran i vrednovan unutar ustanove. Gradi se partnerski odnos s roditeljima koje se uključuje u zajedničko promišljanje dobrobiti djeteta i njegova optimalnog razvoja.

DJEČJI VRTIĆ BUBAMARA redovnim 10-satnim programom obuhvaća djecu od navršene jedne godine života do polaska u osnovnu školu. U matičnom objektu, na adresi Toplička 27A, djeca su raspoređena u osam odgojno - obrazovnih skupina: mlađu i stariju jasličku skupinu, dvije mlađe, srednju i dvije starije vrtićke skupine te jednu mješovitu Montessori skupinu. S pedagoškom godinom 2024./2025. otvorena je mješovita jaslička skupina u područnom objektu Donja Stubica na adresi Golubovečka cesta 5. Na početku odgojno – obrazovne godine, 1. rujna 2024., ukupno je upisano 170 djece, a nekolicina će ih se upisivati sukcesivno kada navrše godinu dana.

DJEČJI VRTIĆ BUBAMARA obavlja djelatnost na temelju Godišnjeg plana i programa odgojno – obrazovnog rada za 2024./2025. godinu i Kurikula DJEČJEG VRTIĆA BUBAMARA za razdoblje od 2022./2023. do 2026./2027. odgojno – obrazovne godine donesenog od strane Upravnog vijeća.

Na ostvarivanju programa rade ravnateljica, 20 odgojitelja i stručni suradnici – psihologinja i logopetkinja. Na poslovima njege, odgoja i obrazovanja, socijalne i zdravstvene zaštite te skrbi o djeci radi zdravstveni voditelj. Svi stručni suradnici zaposleni su na puno radno vrijeme.

Za djecu s teškoćama u razvoju osigurana su dva asistenta na puno radno vrijeme i jedan asistent s polovicom radnog vremena.

U DJEČJEM VRTIĆU BUBAMARA u 2024./2025. godini provode se:

1. Redoviti desetsatni program (Suglasnost Ministarstva od 20. ožujka 2023. godine, KLASA: 601-01/23-03/00028, URBROJ: 533-05-23-0004)

Ciljevi:

* primjereno odgovoriti na razvojne i posebne potrebe djeteta te što više prilagoditi okruženje vrtića obiteljskoj kulturi djece,
* unaprjeđenje kulture ustanove radom na komunikaciji, suradnji i timskom radu,
* stvaranje poticajnog prostorno – materijalnog okruženja,
* fleksibilno strukturiran odgojno – obrazovni proces,
* kvalitetna komunikacija s roditeljima i širom društvenom zajednicom – stvaranje kvalitetnog partnerskog odnosa,
* kontinuirano stručno usavršavanje odgojitelja,
* stalan rad na unaprjeđenju kvalitete odgojno – obrazovnih procesa.

1. Kraći program predškole (Suglasnost Ministarstva od 17. ožujka 2023. godine, KLASA: 601-01/23-03/00031, URBROJ: 533-05-23-0004)

Ciljevi:

* razvijanje i unaprjeđivanje tjelesnih, spoznajnih, socijalnih i emocionalnih potencijala djece,
* poticanje komunikacijskih vještina potrebnih za prilagodbu u školskom okruženju,
* poticanje stjecanja znanja i vještina potrebnih za uspješno uključivanje u program prvog razreda osnovne škole,
* poticanje prihvaćanja obveza koje će u školi biti prisutne u većem obujmu.

1. Program rada s potencijalno darovitom djecom (Suglasnost Ministarstva od 12. kolovoza 2022. godine, KLASA: 601-01/22-03/00574, URBROJ: 533-05-22-0004)

Ciljevi:

* poticanje cjelovitog razvoja djece obogaćenim programom koji slijedi načela individualizacije i diferencijacije,
* pružanje podrške roditeljima potencijalno darovite djece u prepoznavanju i podržavanju specifičnih sposobnosti, vještina i potreba potencijalno darovite djece,
* pružanje edukacije i podrške odgojiteljima u razumijevanju i odgojno – obrazovnom djelovanju prema potencijalno darovitoj djeci

1. Alternativni odgojno – obrazovni program prema koncepciji Marije Montessori za djecu mješovite vrtićke skupine od 3 do 6 godina (Suglasnost Ministarstva od 25. srpnja 2023. godine, KLASA: 601-01/23-03/00289, URBROJ: 533-05-23-0005)

Ciljevi:

* poticanje cjelovitog razvoja djeteta (tjelesnog i psihomotornog, socio -emocionalnog i razvoja ličnosti, spoznajnog razvoja, govora, komunikacije, izražavanja i stvaralaštva),
* poticanje razvoja djetetovog vlastitog djelovanja poštivanjem jedinstvene dječje ličnosti, snaga i sposobnosti,
* razvijanje samostalnosti, pozitivne slike o sebi, samopouzdanja, odgovornosti prema sebi i drugima,
* poticanje integracije djece s posebnim potrebama i teškoćama u razvoju te praćenje njihovih potreba u cilju poticanja cjelovitog razvoja njihove osobnosti.

Svi programi provode se na temelju suglasnosti Ministarstva znanosti i obrazovanja uz prethodno obvezno pozitivno stručno mišljenje Agencije za odgoj i obrazovanje.

Na temelju čl. 23a. Zakona o predškolskom odgoju (NN 10/97, 107/07, 94/13, 98/19, 57/22 i 101/23) djeca u godini prije polaska u školu obvezna su proći program predškole koji počinje početkom listopada i završava krajem svibnja.

Program predškole sufinancira Ministarstvo znanosti i obrazovanja i Grad Donja Stubica.

Program rada s potencijalno darovitom djecom financira Ministarstvo znanosti i obrazovanja.

Alternativni odgojno – obrazovni program prema koncepciji Marije Montessori za djecu mješovite vrtićke skupine od 3 do 6 godina financira se iz redovnog financiranja cjelodnevnog desetsatnog programa koje se vrši prema Odluci o mjerilima za osiguranje sredstava za zadovoljavanje javnih potreba u djelatnosti predškolskog odgoja za Grad Donja Stubica te iz dodatnog financiranja roditelja čija su djeca uključena u Program prema Odluci Upravnog vijeća DJEČJEG VRTIĆA BUBAMARA.

U skladu s odredbama Zakona o proračunu, Pravilnika o proračunskim klasifikacijama, Pravilnika o proračunskom računovodstvu i Računskom planu i Uputa za izradu Financijskog plana proračunskog korisnika DJEČJI VRTIĆ BUBAMARA za 2025.-2027. DJEČJI VRTIĆ BUBAMARA kao proračunski korisnik Grada Donje Stubice obvezan je izraditi Financijski plan. Financijski plan omogućuje financiranje redovnog poslovanja iz državnog proračuna i proračuna Grada Donja Stubica.

Zakon o proračunu propisuje trogodišnji proračunski okvir, što znači da predstavničko tijelo usvaja Financijski plan za 2025. godinu i projekcije za sljedeće dvije godine i to 2026. i 2027. godinu. Upravno vijeće obvezno je usvojiti Financijski plan za 2025. godinu po ekonomskoj klasifikaciji na drugoj razini, kao i projekcije za 2026. i 2027. godinu.

Prijedlog Financijskog plana DJEČJEG VRTIĆA BUBAMARA za razdoblje 2025. - 2027. sastoji se od plana za proračunsku godinu i projekcija za sljedeće dvije godine, a sadrži opći i posebni dio te obrazloženje financijskog plana.

Broj upisane djece te organizacija provođenja kraćih programa temelj su za izradu Financijskog plana za 2025.-2027. godinu.

Plan upisane djece u ustanovu za 2025. godinu je 182 djece s područja Grada Donja Stubica.

PLAN PRIHODA

**63 Pomoći proračunskim korisnicima iz proračuna koji im nije nadležan – 6.500,00 €**

* Ministarstvo odgoja i obrazovanja za provođenje programa predškole za djecu obveznike programa koji provodi Dječji vrtić Bubamara (59 polaznika - 43 korisnika redovnog programa DJEČJEG VRTIĆA BUBAMARA i 16 vanjskih korisnika)
* Ministarstvo odgoja i obrazovanja za djecu s teškoćama koja su integrirana u redovite odgojno-obrazovne skupine (3 djece)
* Ministarstvo odgoja i obrazovanja za provođenje programa za darovitu djecu (5 djece)

**64 Prihodi od financijske imovine – kamate na sredstva na računu – 50,00 €**

**65 Prihodi po posebnim propisima – uplate roditelja – 252.000,00 €**

Ekonomska cijena redovnog 10-satnog programa iznosi 550,00 €.

Roditelji sudjeluju s učešćem od 132,00 € (24% ECP).

Tablica 1: Planirani prihodi (učešće roditelja u ECP)

**67 Prihodi iz nadležnog proračuna - 893.250,00 €**

Grad Donja Stubica sudjeluje s učešćem od 418,00 € (76% ECP).

Tablica 2: Planirani prihodi (učešće Grada u ECP)

Provođenje programa predškole - 4.000,00 €

* sufinanciranje Programa predškole za 16 djece – naknada za provođenje programa – jedna grupa u vrtiću

Asistent djetetu s teškoćama u razvoju – 50.287,00 €

* na temelju Odluke gradonačelnika o davanju Suglasnosti za rad asistenta u odgojno-obrazovnoj skupini (dva asistenta na puno radno vrijeme i jedan s polovicom punog radnog vremena).

Za otplatu kredita za 2025. godinu (31.08.2025. zadnja rata) – 28.213,00 €

* otplata glavnice 28.051,50 € i kamate u iznosu od 161,50 kuna).

Nabava opreme – 8.500,00 €

* perilica suđa (kuhinja matičnog objekta), usisavač i valjak za glačanje

Tablica 3: Ukupno planirani prihodi iz nadležnog proračuna

PLAN RASHODA I IZDATAKA

**AKTIVNOST A1024 01: Redovna djelatnost vrtića – 1.314.087,00 €**

**311 Plaće u bruto iznosu – 850.500,00 €.**

U vrtiću je trenutno u radnom odnosu 42 djelatnika, 35 na neodređeno vrijeme i 7 na određeno vrijeme (zamjene). Trenutno jedna odgojiteljica koristi pravo na dopust trudne radnice na temelju čl. 31. Zakona o radu uz naknadu koja ne smije biti manja od prosjeka plaće isplaćene zadnjih tri mjeseca prije mjeseca u kojem je ostvareno pravo na dopust.

**312 Ostali rashodi za zaposlene – 90.000,00 €**

Jubilarne nagrade, prigodne nagrade (neoporezivo), otpremnina kod odlaska u mirovinu (neoporezivo), jednokratne potpore u slučaju smrti člana uže obitelji (neoporezivo), dar djetetu do 15 godina starosti (neoporezivo), topli obrok (neoporezivo).

**313 Doprinosi na plaće u zakonskom okviru – 140.300,00 €**

Doprinos za obvezno zdravstveno osiguranje.

**321 Naknade troškova zaposlenima – 42.087,00 €**

Službena putovanja, naknada za prijevoz na posao i s posla, loko vožnja (relacija Toplička 27A – Golubovečka ulica 5), seminari, radionice, predavanja.

**322 Rashodi za materijal i energiju – 152.000,00 €**

Uredski materijal, literatura, materijal za odgojno obrazovni rad, materijal i sredstva za čišćenje, materijal za higijenske potrebe, namirnice, električna energija, plin, materijal za održavanje ustanove, sitni inventar i radna odjeća i obuća.

**323 Rashodi za usluge – 31.200,00 €**

Usluge telefona i pošte, usluge tekućeg održavanja, komunalne usluge, zdravstvene usluge, intelektualne usluge, računalne usluge i ostale usluge – izrada fotografija.

**329 Ostali nespomenuti rashodi poslovanja – 6.000,00€**

Premija osiguranja imovine i zaposlenika.

**343 Ostali financijski rashodi – 2.000,00 €**

Bankarske usluge - usluge platnog prometa.

A1024 02: Otplata kredita za dogradnju i rekonstrukciju

**AKTIVNOST A1024 02: Otplata kredita za dogradnju i rekonstrukciju DJEČJEG VRTIĆA BUBAMARA –**

**28.213,00 €**

**342 Kamate na primljene zajmove – 161,50 €.**

**544 Otplata glavnice primljenih zajmova od kreditnih i ostalih financijskih institucija – 28.051,50 €**

**AKTIVNOST K1024 03: Opremanje DJEČJEG VRTIĆA BUBAMARA – 8.500,00 €**

**422 Postrojenja i oprema – 8.500,00 €**

Perilica suđa (kuhinja matičnog objekta), usisavač i valjak za glačanje.

Tablica 4: Ukupna sredstva iz proračuna Grada Donja Stubica

Snježana Benko, bacc. praesc. educ., Ravnateljica